b'\n_START_ARTICLE_\nWorkNC\n_START_SECTION_\nHist\xc3\xb2ria\n_START_PARAGRAPH_\nLa primera versi\xc3\xb3 del programari CAM WorkNC va ser comercialitzada per Sescoi l\'any 1988. Els creadors del producte van ser Bruno Marko, fundador i president de Sescoi, i Gerard Billard, Director d\'R+D i Innovaci\xc3\xb3. A finals de la d\xc3\xa8cada de 1980, la programaci\xc3\xb3 d\'aplicacions de control num\xc3\xa8ric (CNC) per a la fabricaci\xc3\xb3 de peces complexes era un proc\xc3\xa9s dif\xc3\xadcil i lent. Aquest fou el moment en qu\xc3\xa8 Sescoi va identificar la necessitat de desenvolupar un programari CAM de 3 eixos i fou pionera amb el llan\xc3\xa7ament de WorkNC, un nou programari CAM, fiable i autom\xc3\xa0tic. Al llarg dels anys Sescoi ha mantingut la filosofia original de WorkNC: accelerar el c\xc3\xa0lcul de traject\xc3\xb2ries, assegurar m\xc3\xa0xima fiabilitat per facilitar la mecanitzaci\xc3\xb3 en materials durs, i maximitzar l\'automatitzaci\xc3\xb3 i facilitat d\'\xc3\xbas perqu\xc3\xa8 la programaci\xc3\xb3 pugui ser realitzada tamb\xc3\xa9 a peu de m\xc3\xa0quina. Automatitzaci\xc3\xb3 \xc3\xa9s un tema recurrent al llarg de la hist\xc3\xb2ria de desenvolupament del producte. Segons Bruno Marko, "L\'objectiu de WorkNC sempre ha estat ser el m\xc3\xa9s semblant possible a un CAM de bot\xc3\xb3 \xc3\xbanic"._NEWLINE_El Grup Salomon, actualment Amer Sports, fou el primer client que va usar WorkNC en 1988 i ho segueix usant despr\xc3\xa9s de 20 anys per fabricar botes d\'esqu\xc3\xad i material esportiu. La demanda de WorkNC es va disparar i Sescoi va obrir oficines als Estats Units en 1991, Alemanya i Jap\xc3\xb3 en 1995, Regne Unit en 1997, Catalunya en 2002, i posteriorment \xc3\x8dndia, Xina i Corea._NEWLINE_Sescoi va comen\xc3\xa7ar a comercialitzar WorkNC-CAD l\'any 2002 i WorkNC 5-eixos l\'any 2003. WorkNC G3, la tercera generaci\xc3\xb3 del producte amb una interf\xc3\xadcie d\'usuari CAD/CAM integrada i intu\xc3\xaftiva, va ser comercialitzat en el 2007._NEWLINE_En el 2008 Sescoi va comercialitzar WorkXPlore 3D, un visualitzador col\xc2\xb7laboratiu per analitzar i compartir fitxers CAD 3D sense necessitat de disposar de l\'aplicaci\xc3\xb3 CAD original_NEWLINE_En el 2009 l\'empresa va presentar WorkNC Dental, un programari CAD/CAM per a la mecanitzaci\xc3\xb3 autom\xc3\xa0tica de pr\xc3\xb2tesis dentals, implants dentals o estructures en 3 i 5 eixos, aix\xc3\xad com WorkNC Wire EDM, un programari per realitzar electroerosi\xc3\xb3 per fil.\n_START_SECTION_\nFormats CAD llegits\n_START_PARAGRAPH_\nWorkNC pot importar arxius CAD dels seg\xc3\xbcents formats: DXF, STEP, IGES, CATIA V4 & V5, Unigraphics, SolidWorks, SolidEdge, Pro/E, Parasolid, STL, etc.\n_START_SECTION_\nWorkNC Dental\n_START_PARAGRAPH_\nWorkNC Dental \xc3\xa9s el programari CAM/CAD Dental de Sescoi per mecanitzar autom\xc3\xa0ticament pr\xc3\xb2tesis, implants, ponts o estructures gr\xc3\xa0cies a sengles optimitzades en 3 i 5 eixos._NEWLINE_Aquest programari permet reduir en gran manera els cicles de temps de producci\xc3\xb3 gr\xc3\xa0cies a l\'\xc3\xbas de processos avan\xc3\xa7ats de mecanitzaci\xc3\xb3, amb un acabat d\'alta qualitat que no necessita cap retoc manual. _NEWLINE_La interf\xc3\xadcie gr\xc3\xa0fica de WorkNC Dental \xc3\xa9s senzilla i f\xc3\xa0cil d\'utilitzar. Ha estat especialment dissenyada per t\xc3\xa8cnics dentals i prot\xc3\xa8sics que no s\xc3\xb3n experts en tecnologies de mecanitzaci\xc3\xb3. WorkNC Dental compr\xc3\xa8n una \xc3\xa0mplia varietat de processos automatitzats i interactius que ajuden a l\'usuari a triar l\'\xc3\xa0rea de mecanitzaci\xc3\xb3, afegir eixos de suport o executar la preparaci\xc3\xb3 de la mecanitzaci\xc3\xb3. _NEWLINE_A partir d\'arxius STL i arxius CAD nadius dentals, WorkNC Dental pot assemblar i orientar els diversos elements prot\xc3\xa8sics, inserir autom\xc3\xa0ticament punts de suport, aplicar identificacions autom\xc3\xa0tiques als suports de mecanitzaci\xc3\xb3 i tenir en compte la contracci\xc3\xb3 a conseq\xc3\xbc\xc3\xa8ncia de la cocci\xc3\xb3 de materials cer\xc3\xa0mics com l\'al\xc3\xbamina o el di\xc3\xb2xid de zirconi. Les finestres d\'assist\xc3\xa8ncia per a la mecanitzaci\xc3\xb3 i la creaci\xc3\xb3 de gammes personalitzades seleccionen les eines autom\xc3\xa0ticament i afegeixen les sendes espec\xc3\xadficament concebudes per als diferents tipus de materials com el titani i zirconi, i per als tipus de pr\xc3\xb2tesis com les corones i els ponts. A m\xc3\xa9s, \xc3\xa9s possible usar sengles autom\xc3\xa0tiques de 5 eixos que permeten utilitzar eines m\xc3\xa9s curtes i r\xc3\xadgides, aix\xc3\xad com acabar peces en una sola operaci\xc3\xb3. El programari t\xc3\xa9 en compte la cinem\xc3\xa0tica de la m\xc3\xa0quina i insereix autom\xc3\xa0ticament moviments de re-posicionament per poder arribar a qualsevol part de la pe\xc3\xa7a sense cap col\xc2\xb7lisi\xc3\xb3. Els algoritmes garanteixen que cada pr\xc3\xb2tesi es fabriqui amb precisi\xc3\xb3 i alta qualitat d\'acabat. Les sendes automatitzades permeten als t\xc3\xa8cnics que no estan familiaritzats amb les tecnologies de mecanitzaci\xc3\xb3 obtenir r\xc3\xa0pidament els resultats desitjats.'